Το ***Πριν από την πλημμύρα*** είναι μια ταινία ντοκιμαντέρ του 2016 με θέμα την κλιματική αλλαγή σε σκηνοθεσία του Φίσερ Στίβενς. Η ταινία δημιουργήθηκε από τη συνεργασία μεταξύ των Στίβενς, Λεονάρτνο Ντι Κάπριο, Τζέιμς Πάκερ, Μπρετ Ράτνερ, Τρέβορ Νταβιντόσκι και Τζένιφερ Ντέιβισον Κίλοραν. Ο Μάρτιν Σκορσέζε είναι ο παραγωγός της ταινίας.  Ο Ντι Κάπριο, που εκτός από ηθοποιός είναι και «Αγγελιοφόρος της Ειρήνης» στον ΟΗΕ, εξηγεί ότι η ταινία: «εξετάζει πόσο πολύ έχει προχωρήσει η κλιματική αλλαγή κι αν υπάρχει κάτι που μπορούμε να κάνουμε για να σταματήσει». 

Η ταινία έκανε πρεμιέρα στο Διεθνές Φεστιβάλ Κινηματογράφου του Τορόντο τον Σεπτέμβριο του 2016 και κυκλοφόρησε στις αίθουσες στις 21 Οκτωβρίου, πριν προβληθεί από το κανάλι National Geographic Channel στις 30 Οκτωβρίου.   Ως μέρος της δέσμευσης του National Geographic να καλύψει την κλιματική αλλαγή, το ντοκιμαντέρ διατέθηκε ευρέως και δωρεάν σε διάφορες πλατφόρμες.

Ιστορικό
--------

Στην ευρωπαϊκή πρεμιέρα της ταινίας στο Λονδίνο τον Οκτώβριο του 2016, ο Ντι Κάπριο παρουσίασε την ταινία ως εξής:
"Το *Πριν από την πλημμύρα* αποτελεί προϊόν ενός απίστευτου τριετούς ταξιδιού που κάναμε με τον συνδημιουργό και σκηνοθέτη της ταινίας, Φίσερ Στίβενς. Πήγαμε σε κάθε γωνιά του πλανήτη, για να καταγράψουμε τον συντριπτικό αντίκτυπο της κλιματικής αλλαγής και αναρωτηθήκαμε αν η ανθρωπότητα έχει την ικανότητα να αναστρέψει κάτι που ίσως είναι το καταστροφικότερο πρόβλημα που έχει ποτέ αντιμετωπίσει. Είχαμε πολλά να μάθουμε... Θέλαμε να φτιάξουμε μια ταινία που θα δίνει στον κόσμο την αίσθηση του επείγοντος, που θα τους κάνει να καταλάβουν ότι αυτό το πρόβλημα θα λυθεί με συγκεκριμένα πράγματα..."

Περιεχόμενο
-----------

 *Ο κήπος των επίγειων απολαύσεων* 
Η ταινία δείχνει τον Ντι Κάπριο να επισκέπτεται διάφορες περιοχές της γης  διερευνώντας τον αντίκτυπο της υπερθέρμανσης του πλανήτη.  Ως αφηγητής, ο Ντι Κάπριο σχολιάζει αυτές τις επισκέψεις καθώς και αρχειακά βίντεο. Ο Ντι Κάπριο αναφέρεται επανειλημμένα σε ένα τρίπτυχο του 15ου αιώνα του Ιερώνυμο Μπος με τίτλο *Ο κήπος των επίγειων απολαύσεων*. Το τρίπτυχο, εξηγεί ο Ντι Κάπριο, κρεμόταν πάνω από τη βρεφική του κούνια και το χρησιμοποιεί ως αναλογία της τρέχουσας πορείας του κόσμου προς την πιθανή καταστροφή, όπως απεικονίζεται στο τελευταίο τμήμα του πίνακα.  Η ταινία τεκμηριώνει επίσης, εν μέρει, την παραγωγή της ταινίας 2015 του Ντι Κάπριο *Η επιστροφή*.

Τα σχόλια και οι έρευνες του Ντι Κάπριο επικεντρώνονται εκτενώς στην άρνηση της κλιματικής αλλαγής, κυρίως μεταξύ εταιρικών ομάδων συμφερόντων και πολιτικών των Ηνωμένων Πολιτειών.  

Οι συντελεστές της ταινίας παίρνουν συνέντευξη με τον Βρετανό αστροναύτη Πιρς Σέλερς, επιστήμονα της NASA που έλαβε μέρος σε τρεις διαστημικές αποστολές. Ο Πιρς συζητά την επιθυμία του να δημοσιοποιήσει τους κινδύνους από την υπερθέρμανση του πλανήτη στο σύντομο χρονικό διάστημα που περίμενε ότι θα του έμενε για να ζήσει, καθώς την εποχή που γυριζόταν η ταινία είχε καρκίνο του παγκρέατος. Ο Πιρς πέθανε τελικά στις 23 Δεκεμβρίου 2016.

Διανομή
-------

Μαζί με τον Ντι Κάπριο, στο ντοκιμαντέρ εμφανίζονται οι Πιρς Σέλερς, Μπαράκ Ομπάμα, πάπας Φραγκίσκος, Σουνίτα Ναρέιν, Ανότε Τονγκ, Τζον Κέρι, Ίλον Μασκ, Αλεχάντρο Γκονσάλες Ινιάριτου, Γιόχαν Ρόκστρομ, Γκρεγκ Μάνκιου, Γκίντον Έσελ, Φαρουίζα Φαρχάν,  Ίαν Σίνγκλετον  Λίντσεϊ Άλεν,  Τζέρεμι Τζάκσον,  Τόμας Έσανγκ Ρεμενγκέσαου Τζούνιορ,  Άλβιν Λιν,  Μα Γιουν, Μάικλ Ε. Μαν, Φίλιπ Λιβάιν, Τζέισον Ε. Μποξ, δρ. Ενρίκ Σαλά,  Μάικλ Μπρουν και Μπαν Κι Μουν. 

Άλλα άτομα που παρουσιάζονται στις επιπλέον ή διεγραμμένες σκηνές του DVD είναι μεταξύ άλλων: Μαρκ Ζ. Τζέικομπσον, Στίβεν Τσου, Άντριου Μπέικερ,  Μπεν Κέρτμαν  και Σάλα. Τα θέματα της ταινίας περιλαμβάνουν την εκπαίδευση, την πολιτική, τα κοράλλια, τους τυφώνες και τον επείγοντα χαρακτήρα της κρίσης.

«Η κλιματική αλλαγή συμβαίνει και συμβαίνει τώρα. Ο χρόνος τελειώνει, το ρολόι έχει σημάνει την τελευταία ώρα για τον πλανήτη» σχολιάζει εύγλωττα ο Ντι Κάπριο.

Προβολές
--------

Η ταινία διατέθηκε ελεύθερα στο διαδίκτυο μεταξύ 30 Οκτωβρίου και 6 Νοεμβρίου 2016, μέχρι την ημέρα των προεδρικών εκλογών στις ΗΠΑ, έχοντας προβληθεί στο National Geographic Channel  σε 171 χώρες και σε εθνικά τηλεοπτικά κανάλια ορισμένων χωρών.  Η ταινία έχει υποτιτλιστεί σε 45 γλώσσες.  Η ταινία είχε περισσότερες από 2 εκατομμύρια προβολές την ημέρα μετά την κυκλοφορία της.  Προς το παρόν, είναι διαθέσιμο για ροή στο κανάλι Disney+ .

Φόρος άνθρακα
-------------

Η ταινία εξετάζει προσεκτικά στη δυνατότητα για την επιβολή φόρου άνθρακα προς όφελος του αμερικανικού λαού. Επιπλέον, δηλώνει ότι, "οι εκπομπές άνθρακα από *Πριν από την πλημμύρα* συμψηφίστηκαν με έναν εθελοντικό φόρο άνθρακα".

Αντιδράσεις
-----------

### Κριτικές

Η ταινία έλαβε ως επί το πλείστον θετικά σχόλια από τους κριτικούς. Στην πλατφόρμα Rotten Tomatoes, η ταινία έχει βαθμολογία 75% από 32 κριτικούς, με μέσο όρο βαθμολογίας 7,00 / 10 και βαθμολογία κοινού 77% με βάση περισσότερες από 4,800 αξιολογήσεις, με μέση βαθμολογία 3,81 στα 5 αστέρια.  Στο Metacritic, έχει βαθμολογία 63 στα 100 με βάση 10 κριτικούς, έχοντας δεχτεί «Γενικά ευνοϊκές κριτικές» και βαθμολογία χρηστών 8,1 με βάση 58 αξιολογήσεις και γενικό σχόλιο «Καθολική αναγνώριση». Η ταινία έχει βαθμολογία 8,3 στο IMDb, με βάση περισσότερες από 26.000 αξιολογήσεις χρηστών. 

Το *Πριν από την πλημμύρα* περιγράφηκε ως «ένα συγκινητικό, αξιοπρεπές, εκπαιδευτικό ντοκιμαντέρ για το πιο σημαντικό θέμα της εποχής μας» από τη βρετανική εφημερίδα *The Guardian*. 

### Βραβεία

| Βραβείο | Ημερομηνία τελετής | Κατηγορία | Παραλήπτες | Αποτέλεσμα |
| --- | --- | --- | --- | --- |
| Βραδινά Βρετανικά βραβεία ταινιών | 8 Δεκεμβρίου 2016 | Καλύτερο ντοκιμαντέρ | *Πριν από την πλημμύρα* |  |
| Βραβεία ταινιών του Χόλιγουντ | 6 Νοεμβρίου 2016 | Βραβείο Ντοκιμαντέρ του Χόλιγουντ | Λεονάρντο Ντι Κάπριο και Φίσερ Στίβενς |  |
|

Σάουντρακ
---------

Το σάουντραρκ της ταινίας γράφτηκε και εκτελέστηκε από τους Mogwai, Trent Reznor, Atticus Ross και Γκουστάβι Σανταολάγια.

Παραπομπές
----------

1. 1 2 3 4 5 6 7 8 9 10  (Τσεχικά) *Česko-Slovenská filmová databáze*. 2001.
2. 1 2 3 4  tt5929776. Ανακτήθηκε στις 27  Σεπτεμβρίου 2016.
3. ↑  «Before the Flood». IMDb. Ανακτήθηκε στις 9 Σεπτεμβρίου 2016.
4. ↑  «"Πριν από την Πλημμύρα": Ένα ντοκιμαντέρ με την υπογραφή του Λεονάρντο ΝτιΚάπριο». *Athens Voice*. Ανακτήθηκε στις 17 Ιουνίου 2021.
5. ↑  «DiCaprio unveils climate change film ‘Before the Flood’». Associated Press. *The Washington Post*. 9 September 2016. Αρχειοθετήθηκε από το πρωτότυπο στις 2016-09-10.. Ανακτήθηκε στις 10 September 2016.
6. 1 2  «President Obama Urges Swift Action on Climate Change». News.nationalgeographic.com. Ανακτήθηκε στις 24 Οκτωβρίου 2016.
7. 1 2  Chow, Lorraine (25 Οκτωβρίου 2016). «Watch Leonardo DiCaprio's climate change doc online for free». *EcoWatch*. Ανακτήθηκε στις 27 Οκτωβρίου 2016.
8. ↑  «Before the Flood - Painting». *Before the Flood*.
9. ↑  Times, Los Angeles. «Leonardo DiCaprio crosses the globe in the climate change documentary 'Before the Flood'». *latimes.com*. Ανακτήθηκε στις 1 Νοεμβρίου 2016.
10. ↑  «Guarda Before the Flood, il documentario di DiCaprio contro il cambiamento climatico - Wired» (στα it-IT). *Wired*. 2016-10-30. Αρχειοθετήθηκε από το πρωτότυπο στις 2016-10-31.. Ανακτήθηκε στις 2016-11-01.
11. ↑  «DiCaprio's 'Before the Flood' explores a different inconvenient truth: Human nature». Fusion. Αρχειοθετήθηκε από το πρωτότυπο στις 18 Φεβρουαρίου 2017. Ανακτήθηκε στις 2 Νοεμβρίου 2016.
12. ↑  Halls, Eleanor. «Leonardo DiCaprio almost died making his documentary Before The Flood» (στα αγγλικά). *British GQ*.. Ανακτήθηκε στις 2016-11-10.
13. ↑  «Director 'horrified' by Alta. oilsands scenes in DiCaprio's 'Before The Flood'». *CTVNews*.. Ανακτήθηκε στις 2016-11-10.
14. ↑  Climate scientist and Nasa astronaut Piers Sellers dies aged 61, *The Guardian*, December 24, 2016.
15. ↑  «Before the Flood - Farwiza Farhan». *Before the Flood*. Αρχειοθετήθηκε από το πρωτότυπο στις 24 Ιουνίου 2021. Ανακτήθηκε στις 17 Ιουνίου 2021.
16. ↑  «Before the Flood - Dr. Ian Singleton, Ph.D». *Before the Flood*. Αρχειοθετήθηκε από το πρωτότυπο στις 24 Ιουνίου 2021. Ανακτήθηκε στις 17 Ιουνίου 2021.
17. ↑  «Before the Flood - Lindsey Allen». *Before the Flood*. Αρχειοθετήθηκε από το πρωτότυπο στις 24 Ιουνίου 2021. Ανακτήθηκε στις 17 Ιουνίου 2021.
18. ↑  «Before the Flood - Jeremy Jackson». *Before the Flood*. Αρχειοθετήθηκε από το πρωτότυπο στις 24 Ιουνίου 2021. Ανακτήθηκε στις 17 Ιουνίου 2021.
19. ↑  «Before the Flood - Thomas Esang "Tommy" Remengesau, Jr». *Before the Flood*. Αρχειοθετήθηκε από το πρωτότυπο στις 24 Ιουνίου 2021. Ανακτήθηκε στις 17 Ιουνίου 2021.
20. ↑  «Before the Flood - Alvin Lin». *Before the Flood*. Αρχειοθετήθηκε από το πρωτότυπο στις 24 Ιουνίου 2021. Ανακτήθηκε στις 17 Ιουνίου 2021.
21. ↑  «Before the Flood - Dr. Enric Sala». *Before the Flood*. Αρχειοθετήθηκε από το πρωτότυπο στις 24 Ιουνίου 2021. Ανακτήθηκε στις 17 Ιουνίου 2021.
22. ↑  «Andrew Baker». *www.pewtrusts.org*.
23. ↑  «Ben Kirtman - The Rosenstiel School of Marine and Atmospheric Science at the University of Miami». *www.rsmas.miami.edu*. Αρχειοθετήθηκε από το πρωτότυπο στις 8 Νοεμβρίου 2017. Ανακτήθηκε στις 6 Δεκεμβρίου 2017.
24. ↑  «Πριν από την Πλημμύρα: Ο Ντι Κάπριο στην πιο δύσκολη αποστολή του…». *Menshouse.gr*. Ανακτήθηκε στις 17 Ιουνίου 2021.
25. ↑  «New documentary "Before The Flood" to air globally on NatGeo on October 30th - Leonardo DiCaprio Foundation : Leonardo DiCaprio Foundation». *leonardodicaprio.org*. Αρχειοθετήθηκε από το πρωτότυπο στις 18 Ιανουαρίου 2017. Ανακτήθηκε στις 3 Δεκεμβρίου 2016.
26. ↑  «National Geographic Channel e RTP unidas contra as alterações climáticas - Estreia de "Before the Flood" | Extra | RTP» (στα pt-PT). *Extra*. 2016-10-26.. Ανακτήθηκε στις 2016-12-03.
27. ↑  «Avant le film "Before the Flood", comment DiCaprio a montré son engagement pour la planète» (στα γαλλικά). *Franceinfo*. 2016-10-30.. Ανακτήθηκε στις 2016-12-03.
28. ↑  Observador. «Documentário de Leonardo DiCaprio sobre alterações climáticas faz sucesso na Internet». *Observador*. Ανακτήθηκε στις 4 Δεκεμβρίου 2016.
29. ↑  «Carbon Tax Center – Pricing carbon efficiently and equitably». *carbontax.org*.
30. ↑  «Before the Flood - The Film». *Before the Flood*. Ανακτήθηκε στις 3 Απριλίου 2017.
31. ↑  «Before the Flood (2016)». Ανακτήθηκε στις 19 Δεκεμβρίου 2020.
32. ↑  «Before the Flood (2016)». Ανακτήθηκε στις 19 Δεκεμβρίου 2020.
33. ↑  Bradshaw, Peter (2016-10-20). «Before the Flood review – DiCaprio's level-headed climate change doc» (στα αγγλικά). *The Guardian*. ISSN 0261-3077.. Ανακτήθηκε στις 2016-11-01.
34. ↑  Moore, William (November 17, 2016). «Evening Standard British Film Awards - The Longlist». *London Evening Standard*.. Ανακτήθηκε στις November 29, 2016.
35. ↑  «Leonardo DiCaprio & Fisher Stevens to Be Honored». *Hollywood Film Awards*. 2 Νοεμβρίου 2016. Αρχειοθετήθηκε από το πρωτότυπο στις 4 Νοεμβρίου 2016. Ανακτήθηκε στις 3 Νοεμβρίου 2016.
36. ↑  «Trent Reznor, Mogwai and more team to score Leonardo DiCaprio climate change documentary». Factmag. 9 Σεπτεμβρίου 2016.
37. ↑  «Before the Flood - Music». *Before the Flood*. Αρχειοθετήθηκε από το πρωτότυπο στις 12 Ιουνίου 2021. Ανακτήθηκε στις 17 Ιουνίου 2021.